[{"text_idx": "#000000", "text": "Estas ellaboranta la plano pri nova urbanizado de C\u0302inio"}, {"text_idx": "#000001", "text": "Estas ellaboranta la plano pri nova urbanizado de C\u0302inio. Vizag\u0302e al la nuna evoluo de la duala strukturo urba kaj kampara de C\u0302inio, oni havas ankorau\u0306 multajn aferojn por fari dum la nova urbanizado, kiaj solvo de la malfaciloj de kamparanoj en urboj, forigo de g\u0302enoj de la \"urba malsano\" kaj tiel plu."}, {"text_idx": "#000002", "text": "Starto de la nova urbanizado"}, {"text_idx": "#000003", "text": "Dum pli ol 30 jaroj post praktikado de la politiko pri reformado kaj pordo-malfermo, la urbanizado de C\u0302inio akiris grandajn atingojn. La datumoj montras, ke en la jaro 2012 la proporcio de la urbanizado de C\u0302inio superis 52,57%, proksimume ekvivalenta al la monda mezumo tiukampe. En la procezo de urbanizado dum multaj jaroj, centoj da milionoj da kamparanoj iris al urboj kaj ig\u0302is c\u0302efaj fortoj de la urba konstruado nemankigeblaj."}, {"text_idx": "#000004", "text": "Sed la vivkvalito de tiuj grandnombraj novaj homgrupoj en urboj estas ne tiel kontentiga. Ili havas c\u0302iam malfacilojn por integrig\u0302i en la urban vivon pro la eduka nivelo, labora tipo kaj limigo de cens-registro, kaj des pli malfacilas por ili akiri la samajn rajtojn por g\u0302ui la samajn sociajn profitojn kiel urbaj log\u0302antoj."}, {"text_idx": "#000005", "text": "Startigi novan urbanizadon estas decida elekto por solvi c\u0302i tiujn problemojn."}, {"text_idx": "#000006", "text": "Ekde la jarfino de 2010, la S\u0302tata Komisiono por Disvolvo kaj Reformado de C\u0302inio jam komencis startigi kune kun la Ministerio de Financo de C\u0302inio, la Ministerio de Tero kaj Ric\u0302fontoj, la Ministerio de Domkonstruado kaj Urba-Kampara Disvolvig\u0302o de C\u0302inio kaj aliaj 11 departementoj la ellaboron de la plano pri la urbanizado. Sekve, la \"urbanizado\" estis skribita en la raporton de la 18-a Tutlanda Kongreso de la Komunista Partio de C\u0302inio, kaj estas konsiderita kiel direkto de la disvolvig\u0302o de C\u0302inio en la estonteco kune kun nova industriigo, informadiko kaj moderna agrikulturo."}, {"text_idx": "#000007", "text": "En la 16-a de decembro de 2012, la konferenco de la centra registaro pri la ekonomia laboro punktigis ke urbanizado estas ne nur la historia tasko de la modernigo de C\u0302inio, sed ankau\u0306 la plej granda potencialo por pligrandigi la enlandan konsumon, kaj oni devas aktive gvidi la sanan disvolvig\u0302on de urbanizado."}, {"text_idx": "#000008", "text": "Oni donas grandan atenton al la plano pri la urbanizado far la nova registaro. Nun, oni petas de la publiko opiniojn pri revizio kaj plibonigo de la plano pri la urbanizado."}, {"text_idx": "#000009", "text": "La raporto por la unua fojo difinas la vojon de la urbanizado, kaj la reformo de la log\u0302antara registrig\u0302o ig\u0302as la plej granda \"brilo\" de la raporto, kiu diras ke plene malfermig\u0302os la log\u0302antara registrig\u0302o en malgrandaj urboj, lau\u0306orde liberig\u0302os tiu en mezgrandaj urboj, lau\u0306grade malstrec\u0302ig\u0302os la kondic\u0302oj de enlog\u0302igo en grandaj urboj kaj racie difinig\u0302os kondic\u0302oj pri enlog\u0302igo en aparte grandaj urboj por iom post iom transformi agrikulturajn log\u0302antojn en urbajn."}, {"text_idx": "#000010", "text": "La raporto diris ankau\u0306, ke oni akcelu egaligon de la bazaj publikaj servoj kaj strebu por garantii devigan edukadon, servojn por laborigo, socian sekurecon, bazan san-zorgon, malmult-kostan log\u0302adon kaj tiel plu al la konstantaj log\u0302antoj en la urboj."}, {"text_idx": "#000011", "text": "Dume, la raporto rimarkigas, ke oni efektivigu la plej striktan sistemon pri protekto kaj konservo de agro, renovigu la sistemon pri agro-administrado, optimumigu la strukturon de agro-uzo, plibonigu la efikecon de agro-uzado kaj racie kontentigu la postulon de agro en la urbanizado."}, {"text_idx": "#000012", "text": "Pli kaj pli gravig\u0302as la \"urba malsano\""}, {"text_idx": "#000013", "text": "La nova urbanizado de C\u0302inio estas nur en debuto, kaj aktuale en C\u0302inio estas 260 milionoj da migrantaj kamparano-laborantoj, la urbanizado de tia grandega nombro da homoj ne povas esti plenumita tre rapide."}, {"text_idx": "#000014", "text": "El la nunaj migrantaj kamparano-laborantoj en urboj, multaj de la unua generacio sopiras ankorau\u0306 pri la agro kaj la vivo en la kamparo. Ili volas reveni al la hejmo kun mono gajnita dum kelkjara laboro en urboj. Tamen la nova generacio de kamparano-laborantoj jam kutimig\u0302is al la vivo en urboj kaj malemas reiri al la naskig\u0302loko por prilabori la teron, sed ili havas siajn proprajn malfacilojn por sin loki en grandaj urboj."}, {"text_idx": "#000015", "text": "Ili povas trovi en urbo laboron kun konsiderinda salajro au\u0306 komerci kun gajno sufic\u0302a por vivteni la familion, sed en tre longa tempo, ili ne povas kiel urbaj log\u0302antoj g\u0302ui justan socian asekuron, log\u0302adan subtenon, edukajn rimedojn kaj tiel plu. Multaj tiuj rimedoj rifuzas ilin pro la sojlo de log\u0302antara registro."}, {"text_idx": "#000016", "text": "Pro tio, reformo de la log\u0302antara registrig\u0302o havas por migrantaj kamparano-laborantoj en urboj la signifon pri sekureco por la maljunaj jaroj, medicinaj servoj, egala rajto por la infanoj en aliro al lernejo, kaj trankvila resto en urbo. Fakuloj opinias ke se la nova urbanizado ne povos liberigi la kamparano-laborantojn de tiuj zorgoj, do g\u0302i estos destinita al malsukceso."}, {"text_idx": "#000017", "text": "Samtempe, en Pekino, S\u0302anhajo, Kantono furoras seriozaj trafika obstrukco, aerpoluado, manko de akvo-resurso kaj tiel plu. Kun dau\u0306ra pligrandig\u0302o de la urba log\u0302antaro, multaj publikaj instalaj\u0302oj estos supers\u0302arg\u0302itaj. Vizag\u0302e al la alveno de novaj log\u0302antoj al urboj, la tieaj \"indig\u0302enoj\" ofte sentas minacon je la kvalito de la vivo, kaj sekve de tio kau\u0306zig\u0302as c\u0302iaj konfliktoj inter ili kaj la migrantaj kamparano-laborantoj."}, {"text_idx": "#000018", "text": "En la jaro 2013 estis por la unua fojo praktikita la politiko, ke mezlernejanoj rajtas ekzameni por eniri en universitaton en loko, kie mankas ilia log\u0302antara registrig\u0302o, kaj okazis en la lokoj en kiuj estas bonaj edukaj rimedoj, kiaj en Pekino kaj S\u0302anhajo, \"diskutoj\" inter la gepatroj de lokaj lernantoj kaj tiuj el aliaj lokoj, kaj ec\u0302 korpaj konfliktoj. Efektive, la esenco de tiuj konfliktoj kus\u0302as en konkurenco por edukaj rimedoj limigitaj."}, {"text_idx": "#000019", "text": "Nuntempe, en C\u0302inio estas multe malegalaj la ekonomia nivelo kaj la socia evoluo, ege grandaj la diferencoj inter urboj kaj kamparo kaj inter regionoj, kaj de tio rezultis, ke ondego da homoj fluas al grandaj urboj. Tion diris Zheng Mingmei, vicdirektoro de la departemento pri la strategia planado de la centro de la reformo kaj evoluo de malgrandaj urbetoj sub la S\u0302tata Komisiono por Disvolvo kaj Reformado de C\u0302inio."}, {"text_idx": "#000020", "text": "Tamen, simpla pliigo de la kapacito de urboj neniel estas g\u0302usta vojo por mildigi rapidan kreskadon de la log\u0302antaro, kaj ec\u0302 povas konduki al pli malbona konsekvenco. Ekzemple, en la lastaj jaroj, iuj marbordaj kaj landinternaj regionoj ne maloftas konfliktoj pro malkonstruo de log\u0302domoj por pligrandigo de urbo, kaj troa strebo al granda urbanizado rezultigis \"vakajn urbojn\"."}, {"text_idx": "#000021", "text": "Kuracado de la \"urba malsano\" per konstruado de urbaro"}, {"text_idx": "#000022", "text": "Kvankam la vojo antau\u0306en alfrontas multajn defiojn, sed urbanizado ankorau\u0306 estas nepra maniero por C\u0302inio en reformo de g\u0302ia ekonomia socio. Kaj la scienca kaj racia realigo de urbanizado provas kaj ekzamenas la sag\u0302econ kaj plenuman kapablecon de altnivela decidantaro kaj tiujn de diversnivelaj registaroj."}, {"text_idx": "#000023", "text": "S-ro Xu Shaoshi, direktoro de la S\u0302tata Komisiono por Disvolvo kaj Reformado de C\u0302inio, diris lau\u0306 antau\u0306videbla aktuala malfacila situacio de la urbanizado, ke sekve la S\u0302tata Konsilantaro de C\u0302inio agados lau\u0306 la jenaj kvar strategiaj prioritatoj por akceli la sanan disvolvon de urbanizado: orde antau\u0306enpus\u0302i transformig\u0302on de la agrikulturaj log\u0302antoj al urbaj; optimumigi arang\u0302on kaj formon de la urbanizado; levi dau\u0306rigeblan kapablon de la urba disvolvig\u0302o; antau\u0306enigi integrig\u0302on de la urba kaj kampara evoluo."}, {"text_idx": "#000024", "text": "Pro malekvilibra evoluo de la urboj grandaj, mezgrandaj kaj malgandaj en orienta kaj okcidenta C\u0302inio, estas nerealisme liberigi senescepte la log\u0302antaran registrig\u0302on en urboj."}, {"text_idx": "#000025", "text": "La plano de la S\u0302tata Komisiono por Disvolvo kaj Reformado de C\u0302inio diras, ke la plena liberigo de la log\u0302antara registrig\u0302o estos praktikata en malgrandaj urboj, g\u0302ia liberigo lau\u0306orda en mezgrandaj urboj kaj racia difino de kondic\u0302oj pri en log\u0302igo en grandaj urboj. Dank' al c\u0302io tio estos solvitaj la rilataj problemoj de la log\u0302antara registrig\u0302o por kamparano-laborantoj, kaj samtempe estos bonorde mildigita la s\u0302arg\u0302o de grandaj urboj."}, {"text_idx": "#000026", "text": "La konstruado de urbaro povas maksimumigi la avantag\u0302ojn de la urboj grandaj, mezgrandaj kaj malgrandaj. S-ro Yi Peng, esploristo de la centro pri urboj kaj urbetoj sub la S\u0302tata Komisiono por Disvolvo kaj Reformado de C\u0302inio atentigis, ke konstruo de urbaroj estas la plej bona rimedo por kuraci la urban malsanon. En la nun ekonomie evoluintaj regionoj c\u0302e la delto de Jangzi-rivero kaj tiu c\u0302e la delto de la Perla Rivero modelas finkonstruitaj urbaroj. Tia urba strukturo efikas kiel referenca specimeno por la disvolvo de aliaj regionoj en la estonteco."}, {"text_idx": "#000027", "text": "Ni prenu la regionojn c\u0302e la delto de Jangzi-rivero kiel ekzemplon. S\u0302anhajo estas c\u0302irkau\u0306ita de Zhenjiang, Nantong kaj aliaj mezgrandaj urboj, sub ili estas ankorau\u0306 pli malgrandaj urboj. La fervojoj por trajno kun granda rapideco, metroo kaj aliaj modernaj trafikiloj strikte ligas urbarojn, la tieaj log\u0302antoj povas facile interrilatas kun urboj kaj g\u0302iaj satelitaj urbetoj, kaj tiuj urbaroj favoras kaj al log\u0302ado de homoj kaj al disvolvo de industrioj."}, {"text_idx": "#000028", "text": "La raporto pri la plano de la S\u0302tata Komisiono por Disvolvo kaj Reformado de C\u0302inio pri la urbanizado optimumigas urbarojn en orientaj regionoj de la lando kaj progresigas la evoluon de urbaroj en meza kaj okcidenta partoj de la lando, kaj tio ig\u0302os c\u0302efa direkto de la evoluo de urbanizado en la estonteco."}, {"text_idx": "#000029", "text": "\"Oni devas raciigi rilatajn sistemojn por la nova urbanizado, tiel ke siajn rolojn ludas la avantag\u0302oj de grandaj, mezgrandaj kaj malgrandaj urboj,\" diris Zheng Mingmei."}, {"text_idx": "#000030", "text": "\"Preni la interesojn de la popolo kiel la bazon de la politikofarado\" estas la baza elirpunkto de la nova urbanizado. Je la sama tempo kiam plibonig\u0302as la socia bonfarto de la kamparanoj tra la politiko pri la log\u0302antara registrig\u0302o, levig\u0302os la vivnivelo de la urbanoj kun malaltaj enspezoj por eviti dualan variantecon en la urba interno, tio estos ankau\u0306 unu el la kernaj taskoj de la nova urbanizado. Rekontruado de kabanaroj ig\u0302os grava trarompo. C\u0302i tio ebligas ne nur solvi la dualan strukturon ene de urboj, sed ankau\u0306 malaltigi la sojlon de la urbanizado."}, {"text_idx": "#000031", "text": "La j\u0302us finita kunveno de la S\u0302tata Konsilantaro de C\u0302inio decidis plirapidigi la rekonstruadon de kabanaroj kaj en la venontaj kvin jaroj oni konstruos domojn por 10 milionoj da familioj kiuj log\u0302as en kabanoj, el kiuj 3.04 milionoj da familioj havos novajn domojn en la kuranta jaro. Fakuloj opinias ke la reformado al kabanaraj kvartaloj utilas al plibonigo de la kvalito de la urbanizado, tio ne nur favoras al popolamasoj, kiuj log\u0302as malfacile, sed ankau\u0306 helpas rompi la dualan strukturon de la urba interno kaj atingi la sanan, ekvilibran kaj dau\u0306rigeblan disvolvig\u0302on de urboj."}, {"text_idx": "#000032", "text": "Redaktoroj: Liu Sigong kaj Wang Lihua"}]